CELEX: 62018TN0252
Language: sk
Date: 2018-04-22 00:00:00
Title: Vec T-252/18: Žaloba podaná 22. apríla 2018 – European Anglers Alliance/Rada

201806220711970862018/C 240/552522018TC24020180709SK01SKINFO_JUDICIAL20180422484811Vec T-252/18: Žaloba podaná 22. apríla 2018 – European Anglers Alliance/Rada
 ---documentbreak--- C2402018SK4810120180422SK0055481481Žaloba podaná 22. apríla 2018 – European Anglers Alliance/Rada
   (Vec T-252/18)2018/C 240/55Jazyk konania: francúzština
      Účastníci konania
   
   
      Žalobkyňa: European Anglers Alliance (Offenbach am Main, Nemecko) (v zastúpení: L.-B. Buchman, avocat)
   
      Žalovaná: Rada Európskej únie
   
      Návrhy
   
   Žalobkyňa navrhuje, aby Všeobecný súd:
   
            —
         
         
            uznal záujem na konaní European Anglers Alliance,
         
      
            —
         
         
            zrušil ustanovenia článku 9 ods. 4 a článku 9 ods. 5 nariadenia Rady (EÚ) 2018/120 z 23. januára 2018, ktorým sa na rok 2018 stanovujú rybolovné možnosti pre určité populácie rýb a skupiny populácií rýb uplatniteľné vo vodách Únie a v prípade rybárskych plavidiel Únie aj v určitých vodách nepatriacich Únii a ktorým sa mení nariadenie (EÚ) 2017/127 (Ú. v. EÚ 2018, L 27, s. 1) v rozsahu, v akom:
            
                     —
                  
                  
                     tieto ustanovenia zavádzajú medzi občanmi Európskej únie neodôvodnenú diskrimináciu z hľadiska cieľa sledovaného týmito ustanoveniami a porušujú zásadu rovnosti,
                  
               
                     —
                  
                  
                     Rada Európskej únie prekročila svoju mieru voľnej úvahy, keď sa neopierala o žiadne objektívne údaje o rybolove populácie morony striebristej v rámci morského rekreačného rybolovu,
                  
               
                     —
                  
                  
                     porušujú zásadu proporcionality a sú v rozpore s článkom 17 Spoločnej rybárskej politiky, pretože zjavne nebola zohľadnená hospodárska a sociologická váha morského rekreačného rybolovu.
                  
               
      
      Dôvody a hlavné tvrdenia
   
   Na podporu svojej žaloby žalobkyňa uvádza tri žalobné dôvody.
   
            1.
         
         
            Prvý žalobný dôvod založený na porušení zásady rovnosti zaobchádzania, pretože napadnuté ustanovenia nariadenia (EÚ) 2018/120 zavádzajú neodôvodnenú diskrimináciu medzi európskymi občanmi z hľadiska sledovaného cieľa a tiež medzi rekreačnými rybármi a priemyslovým rybolovom.
         
      
            2.
         
         
            Druhý žalobný dôvod založený na tom, že Rada prekročila svoju mieru voľnej úvahy.
         
      
            3.
         
         
            Tretí žalobný dôvod založený na porušení zásady proporcionality.